Malé divadelné štúdio v Košiciach

Malé divadelné štúdio v Košiciach bol ochotnícky divadelný súbor.

Vzniklo v roku 1976. Počiatky svojho divadelného života tu absolvovali napríklad Eva Pavlíková, Adriana Polónyová, Zuzana Tlučková, Matúš Oľha a mnohí ďalší. Najslávnejšou érou bolo splolupôsobenie Štefana Oľhu ako dramaturga a Jozefa Prážmariho ako režiséra (A rána sú tu tiché; Veľavážení súdruhovia potomci, ...) a neskôr Štefana Oľhu so synom Matúšom (Mystérium buffa; Biela nemoc).

Trojica Štefan Hudák, Štefan Oľha, Jozef Pražmári používala skratku HOP, pričom Hudák bol scénofraf, Oľha dramaturg a Pražmári režisér.

V rokoch 1979 – 1983 tu pôsobil ako amatérsky herec slovenský bridžista Tibor Menyhért.

Štúdio sídlilo v zadnej budove súčasného Jumbo centra. Po roku 1989 bola divadelná sála prestavaná na fitnes centrum.

Divadelné inscenácie
 Štefan Oľha: Víno milencov. Verše, piesne, citácie a meditácie o láske a milovaní. Scénografia: Štefan Hudák, réžia: Štefan Oľha, spolupráca Jozef Pražmári, hudba: Rudolf Geri. Premiéra 14.10.1976 Hrali: Beáta Fabiánová, Paľo Kmeť, Zuzana Oľhová, Katka Geriová, Mária Mičáková, Mária Furková, Dáša Rúfusová, Richard Veselý, Matúš Oľha, Miro Ridzoň
 Izidor Štok: Božská komédia. Pripravili HOP, hudba Rudolf Geri. Premiéra 15.12.1976 Hrali: Jozef Ličko, Matúš Oľha, Eva Schubliková, Darina Šimanská, Ondrej Hrico, Milan Knop, Juraj Hajduk a ďalší
 Boris Vasiliev: Pokojný úsvit. Pripravili HOP, hudba Rudolf Geri. Premiéra 21.4.1977. Hrali: František Grisa, Ondrej Hrico, Mária Mičáková, Ľuba Handzoková, Katka Geriová, Mária Furková, Eva Pavlíková a ďalší. 
 Laco Nomomeský - Štefan Oľha: Vila Tereza. Pripravili HOP, hudba Rudolf Geri. Premiéra  9.5.1977
 Peter Scherhaufer: Jedenásť dní krížnika Poťomkin, Vladimír Majakovskij - Štefan Oľha: Veľavážení súdruhovia potomci. Pripravili HOP. Premiéra 1.12.1977
 Štefan Oľha: Všetkým, všetkým, všetkým. Pripravili HOP. Premiéra 1978, dátum nezistený
 Štefan Oľha: Svet planét. Pripravili HOP., hudobno-zvuková spolupráca M. Drangová. Premiéra 1.2.1979. Hrali: 
 Štefan Oľha: Tlkot, definície a obrazy človeka. Pripravili: Štefan Oľha, J. Rihák, Štefan Hudák, hudba Rudolf Geri. Premiéra november 1979
 Štefan Oľha: Popaterce, smiešne, inkriminované, naivné východoslovenské hry a rýmovačky. Pripravili: Štefan Oľha, Štefan Hudák, Ondrej Hrico. Premiéra máj 1980
 Mykolas Sluckis: Nie je tvoj pes besný? Pripravili: Štefan Oľha, J. Sisák, Štefan Hudák. Hrali: Ondrej Hrico, Gejza Tóth, Zuzka Oľhová a ďalší. Premiéra január 1981
 Štefan Oľha: Nešetriť plameň. Dokumentárna inscenácia o ceste za pravdou, za víťazstvom spravodlivosti a slobody človeka z veršov Laca Novomeského. Pripravili: Matúš Oľha, Štefan Hudák, Štefan Oľha, Ondrej Hrico. Premiéra 16.4.1981
 Karel Čapek: Biela nemoc. Pripravili: Štefan Oľha, Matúš Oľha, Štefan Hudák, Ondrej Hrico. Pemiéra február 1982
 Vladimír Majakovskij: Komické mystérium, heroické, epické a satirické zobrazenie našej epochy. Preklad Anton Kret. Pripravili: Štefan Oľha, Štefan Hudák, Matúš Oľha.

Po roku 1982 z Malého divadelného štúdia odišli Oľhovci, naštudovalo sa ešte niekoľko inscenácií pod vedením  Richarda Veselého, Jána Bulíka a Jána Pataráka (inscenácie Exupéry/Patarák: Zem ľudí, Veselý: Záchranca) a neskôr MDŠ zaniklo.

Referencie

Slovenské amatérske divadelné súbory
Kultúra v Košiciach